title: 2013/398/UE: Deċiżjoni tal-Kunsill u tar-Rappreżentanti tal-Gvernijiet tal-Istati Membri, imlaqqgħin fi ħdan il-Kunsill tal- 20 ta’ Diċembru 2012 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha, min-naħa l-waħda, u l-Gvern tal-Istat tal-Iżrael, min-naħa l-oħra

text:
               2.8.2013

               MT

               Il-Ġurnal Uffiċjali tal-Unjoni Ewropea

               L 208/1

         DEĊIŻJONI TAL-KUNSILL U TAR-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FI ĦDAN IL-KUNSILL
   tal-20 ta’ Diċembru 2012
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha, min-naħa l-waħda, u l-Gvern tal-Istat tal-Iżrael, min-naħa l-oħra
   (2013/398/UE)
   IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FI ĦDAN IL-KUNSILL
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-Artikolu 218(5) u l-ewwel paragrafu tal-Artikolu 218(8) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Kummissjoni nnegozjat, f'isem l-Unjoni u l-Istati Membri, Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha min-naħa l-waħda u l-Gvern tal-Istat tal-Iżrael min-naħa l-oħra (minn hawn 'il quddiem imsejjaħ “il-Ftehim”) skont id-Deċiżjoni tal-Kunsill u tar- Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill fit-8 ta' April 2008 li tawtorizza lill-Kummissjoni tiftaħ in-negozjati. In-negozjati ġew konklużi b'suċċess u l-Ftehim ġie inizjalat fit-30 ta' Lulju 2012.

               (2)

               Ladarba l-Ftehim fih elementi ta' kompetenza kemm tal-Unjoni kif ukoll tal-Istati Membri, sabiex ikunu żgurati l-kooperazzjoni mill-qrib u l-unità fir-relazzjonijiet internazzjonali, din id-Deċiżjoni għandha tiġi adottata konġuntement mill-Kunsill u l-Istati Membri. Barra minn hekk, din id-Deċiżjoni timmira li tiżgura l-applikazzjoni uniformi fir-rigward tal-Kumitat Konġunt stabbilit taħt l-Artikolu 22 tal-Ftehim.

               (3)

               Ir-regoli previsti sabiex ikunu żgurati tali kooperazzjoni mill-qrib u tali unità għandhom jinkludu gwida ċara għar-rappreżentanza “fuq il-post”, inter alia billi jikkonfermaw il-ħtieġa ta' approċċ konġunt u komuni. Fil-kuntest ta' ftehim imħallat, dawn ir-regoli għandhom xorta waħda jirrispettaw bis-sħiħ id-diviżjoni ta' kompetenzi bejn l-Unjoni u l-Istati Membri tagħha, kif ukoll il-proċeduri tal-Unjoni anke fir-rigward tal-istabbiliment tal-pożizzjoni tal-Unjoni u r-rappreżentanza tal-Unjoni fil-Kumitat Konġunt.

               (4)

               Il-Ftehim għandu jiġi ffirmat u jiġi applikat b'mod proviżorju, sakemm jitlestew il-proċeduri għall-konklużjoni tiegħu,

         ADOTTAW DIN ID-DEĊIŻJONI:
   Artikolu 1
   Firma
   L-iffirmar tal-Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha, min-naħa l-waħda, u l-Gvern tal-Istat tal-Iżrael, min-naħa l-oħra, huwa b'dan awtorizzat f'isem l-Unjoni, soġġett għall-konklużjoni tal-Ftehim. It-test tal-Ftehim huwa mehmuż ma' din id-Deċiżjoni.
   Artikolu 2
   Is-setgħa għall-iffirmar
   Il-President tal-Kunsill huwa b'dan awtorizzat li jinnomina l-persuna jew il-persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 3
   Applikazzjoni proviżorja
   Sakemm jidħol fis-seħħ, dan il-Ftehim għandu jiġi applikat b'mod proviżorju mill-Unjoni u l-Istati Membri tagħha, skont il-proċeduri interni tagħhom u/jew il-leġislazzjoni domestika tagħhom kif applikabbli, mid-data tal-iffirmar tal-Ftehim (1).
   Artikolu 4
   Kumitat Konġunt
   1.   L-Unjoni Ewropea u l-Istati Membri tagħha għandhom ikunu rrappreżentati fil-Kumitat Konġunt stabbilit skont l-Artikolu 22 tal-Ftehim minn rappreżentanti tal-Kummissjoni u tal-Istati Membri, rispettivament.
   2.   Il-pożizzjoni li għandha tittieħed mill-Unjoni u li għandha tiġi sostnuta mill-Istati Membri tagħha fi ħdan il-Kumitat Konġunt fir-rigward ta' materji ta' kompetenza esklussiva tal-Unjoni li ma jeħtiġux l-adozzjoni ta' deċiżjoni li jkollha effetti ġuridiċi għandha tiġi stabbilita mill-Kummissjoni u għandha tiġi nnotifikata bil-quddiem lill-Kunsill u lill-Istati Membri.
   3.   Il-pożizzjoni li għandha tittieħed mill-Unjoni u mill-Istati Membri tagħha fi ħdan il-Kumitat Konġunt fir-rigward ta' materji barra dawk imsemmija fil-paragrafu 2 li ma jeħtiġux l-adozzjoni ta' deċiżjoni li jkollha effetti ġuridiċi għandha tiġi stabbilita konġuntement mill-Kummissjoni u mill-Istati Membri.
   4.   Għal deċiżjonijiet tal-Kumitat Konġunt li jkollhom effetti ġuridiċi dwar materji li jaqgħu fil-kompetenza esklussiva tal-Unjoni, il-pożizzjoni li għandha tittieħed mill-Unjoni u li għandha tiġi sostnuta mill-Istati Membri tagħha għandha tiġi adottata mill-Kunsill, li jaġixxi b'maġġoranza kwalifikata fuq proposta mill-Kummissjoni, sakemm il-proċeduri applikabbli ta' votazzjoni li huma stabbiliti fit-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea ma jipprovdux mod ieħor.
   5.   Għal deċiżjonijiet tal-Kumitat Konġunt li jkollhom effetti ġuridiċi, barra dawk imsemmija fil-paragrafu 4, il-pożizzjoni li għandha tittieħed mill-Unjoni u mill-Istati Membri tagħha għandha tiġi adottata mill-Kunsill, li jaġixxi b'maġġoranza kwalifikata fuq proposta mill-Kummissjoni, sakemm il-proċeduri applikabbli ta' votazzjoni li huma stabbiliti fit-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea ma jipprovdux mod ieħor, u mill-Istati Membri.
   Artikolu 5
   Soluzzjoni tat-tilwim
   1.   Il-Kummissjoni għandha tirrappreżenta lill-Unjoni fil-proċeduri ta' soluzzjoni tat-tilwim skont l-Artikolu 23 tal-Ftehim.
   2.   Id-deċiżjoni ta' sospensjoni tal-applikazzjoni ta' benefiċċji taħt l-Artikolu 23(7) tal-Ftehim għandha tittieħed mill-Kunsill, b'maġġoranza kwalifikata, fuq il-bażi ta' proposta mill-Kummissjoni.
   3.   Il-Kummissjoni għandha tiddeċiedi dwar kwalunkwe azzjoni adatta oħra li għandha tittieħed skont l-Artikolu 23 tal-Ftehim dwar kwistjonijiet li jaqgħu fi ħdan il-kompetenza tal-Unjoni, b'konsultazzjoni ma' Kumitat Speċjali magħmul minn rappreżentanti tal-Istati Membri nominat mill-Kunsill.
   Artikolu 6
   Informazzjoni lill-Kummissjoni
   1.   L-Istati Membri għandhom minnufih jinfurmaw lill-Kummissjoni dwar kwalunkwe deċiżjoni li permezz tagħha huma jirrifjutaw, jirrevokaw, jissospendu jew jillimitaw l-awtorizzazzjoni ta' linja tal-ajru tal-Istat tal-Iżrael li huma jkollhom il-ħsieb li jadottaw taħt l-Artikolu 4 tal-Ftehim.
   2.   L-Istati Membri għandhom minnufih jinfurmaw lill-Kummissjoni dwar kwalunkwe talba jew notifika magħmula jew riċevuta minnhom taħt l-Artikolu 13 tal-Ftehim.
   3.   L-Istati Membri għandhom minnufih jinfurmaw lill-Kummissjoni dwar kwalunkwe talba jew notifika magħmula jew riċevuta minnhom taħt l-Artikolu 14 tal-Ftehim.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-20 ta’ Diċembru 2012.

            Għall-Kunsill

            Il-President

         E. FLOURENTZOU

      (1)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2009/72/KE: Deċiżjoni tal-Kummissjoni tal- 15 ta' Diċembru 2008 li tistabbilixxi Grupp Espert tas-Suq tas-Sistemi tal-Ħlasijiet

text:
               28.1.2009

               MT

               Il-Ġurnal Uffiċjali ta’ l-Unjoni Ewropea

               L 24/15

         DEĊIŻJONI TAL-KUMMISSJONI
   tal-15 ta' Diċembru 2008
   li tistabbilixxi Grupp Espert tas-Suq tas-Sistemi tal-Ħlasijiet
   (2009/72/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Wieħed mill-għanijiet ewlenin tal-Komunità huwa li tiżgura l-funzjonament tajjeb tas-suq intern, fejn is-servizzi tal-ħlasijiet jiffurmaw parti essenzjali minnu. F’kuntest ta’ progress mgħaġġel fl-innovazzjoni u t-teknoloġija, huwa importanti li s-suq intern ikollu sistemi tal-ħlasijiet sodi, faċli biex tużahom, effiċjenti u sikuri, għall-benefiċċju tal-fornituri tas-servizzu u bl-istess mod tal-utenti.

               (2)

               F’konformità mal-prinċipji ta’ regolamentazzjoni aħjar, il-Kummissjoni tagħti importanza kbira għall-konsultazzjoni xierqa mal-partijiet konċernati differenti, partikolarment il-fornituri u l-utenti tas-servizzi tal-ħlasijiet, fl-iżvilupp tal-politika dwar is-sistemi tal-ħlasijiet. Għal dan il-għan, il-Kummissjoni tista’ teħtieġ li titlob l-għarfien espert ta’ speċjalisti f’korp konsultattiv.

               (3)

               Huwa għalhekk meħtieġ li jitwaqqaf grupp ta’ esperti fil-qasam tas-sistemi tal-ħlasijiet u li jiġu ddefiniti l-kompiti u l-istruttura tiegħu.

               (4)

               Kif stqarret fil-White Paper tagħha dwar il-Politika dwar is-Servizzi Finanzjarji għall-2005-2010, il-Kummissjoni tagħti importanza kbira lil rappreżentanza proporzjonata tal-utenti. Għaldaqstant, il-Grupp għandu jgħin lill-Kummissjoni biex tibbenefika mill-aktar rappreżentanza adegwata tal-partijiet interessati.

               (5)

               Il-Grupp għandu jkun kompost minn individwi li jkollhom l-għarfien espert xieraq fil-qasam tas-sistemi tal-ħlasijiet. Madankollu, għandu jkun illimitat għar-rappreżentanti tal-partijiet konċernati privati, billi l-awtoritajiet pubbliċi u l-banek ċentrali għandhom il-grupp konsultattiv proprju fil-qasam tas-sistemi tal-ħlasijiet.

               (6)

               Il-Grupp għandu jassisti lill-Kummissjoni fit-tħejjija u fl-implimentazzjoni tal-politika dwar is-sistemi tal-ħlasijiet.

               (7)

               Għandhom jitfasslu regoli dwar l-iżvelar ta’ tagħrif minn membri tal-grupp il-ġdid, mingħajr ħsara għar-regoli dwar is-sigurtà annessi mar-Regoli ta’ Proċedura tal-Kummissjoni permezz tad-Deċiżjoni tal-Kummissjoni 2001/844/KE, KEFA, Euratom (1).

               (8)

               Id-dejta personali kollha relatata mal-membri tal-Grupp għandha tkun ipproċessata b’konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni tal-individwu fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dak id-dejta (2),

         IDDEĊIDIET KIF ĠEJ:
   Artikolu 1
   Il-Grupp Espert tas-Suq tas-Sistemi tal-Ħlasijiet
   Bil-preżenti qed jiġi stabbilit il-Grupp Espert tas-Suq tas-Sistema tal-Ħlasijiet (minn hawn ‘il quddiem imsejjaħ “il-Grupp”).
   Artikolu 2
   L-inkarigu
   L-inkarigu ta’ dan il-grupp għandu jkun:

               (a)

               li jassisti lill-Kummissjoni fit-tħejjija tal-atti leġiżlattivi jew l-inizjattivi ta’ politika fir-rigward tas-sistemi tal-ħlasijiet, inklużi kwisjonijiet ta’ prevenzjoni tal-frodi marbuta mal-industrija u l-utenti tal-ħlasijiet;

               (b)

               li jipprovdi għarfien dwar l-implimentazzjoni prattika ta’ dik il-politika;

               (ċ)

               li jiskambja opinjonijiet dwar l-aqwa prassi aġġornati u li jiżgura monitoraġġ ta’ kwistjonijiet potenzjali dwar is-suq.

         Artikolu 3
   Konsultazzjoni
   Il-Kummissjoni tista’ tikkonsulta l-grupp dwar kwalunkwe kwistjoni dwar is-sistemi tal-ħlasijiet, inklużi kwistjonijiet dwar il-prevenzjoni tal-frodi marbuta mal-industrija u l-utenti tal-ħlasijiet.
   Artikolu 4
   Sħubija – Ħatra
   1.   Il-Grupp għandu jkun kompost minn massimu ta’ 50 membru.
   2.   Il-Kummissjoni għandha taħtar il-membri tal-Grupp minn fost esperti fil-qasam imsemmi fl-Artikolu 2 wara sejħa għall-espressjoni ta’ interess minn fost kwalunkwe minn dawn li ġejjin:

               (a)

               rappreżentanti tal-industrija tal-ħlasijiet, inklużi kumpaniji u assoċjazzjonijiet;

               (b)

               rappreżentanti tal-utenti tal-ħlasijiet, inklużi kumpaniji u assoċjazzjonijiet;

               (c)

               rappreżentanti minn korpi privati involuti mill-qrib fil-prevenzjoni tal-frodi tal-ħlasijiet;

               (d)

               individwi bi sfond akkademiku jew b’għarfien espert rikonoxxut fil-qasam imsemmi fl-Artikolu 2.

         3.   Il-membri msemmija fil-paragrafu 2 għandhom jesprimu bil-miktub l-interess tagħhom fil-parteċipazzjoni fil-Grupp.
   4.   Il-Kummissjoni għandha tivvaluta l-eliġibbiltà tal-esperti individwali skont il-kriterji li ġejjin:

               (a)

               kompetenza u għarfien espert rilevanti li jista’ jintwera fil-qasam kopert mill-mandat tal-Grupp;

               (b)

               għarfien espert jew esperjenza prattiċi riċenti;

               (c)

               ħila f’ilsien li s-soltu jintuża fil-qasam tal-finanzi, ta’ livell li jippermetti lill-espert jipparteċipa fid-diskuzzjonijiet u jfassal rapporti f’dak l-ilsien.

         L-espressjonijiet tal-interess li jaslu għandhom jinkludu dokumentazzjoni li turi li l-espert propost jissodisfa l-kundizzjonijiet stipulati f’dan il-paragrafu.
   5.   Il-Kummissjoni għandha taħtar il-membri filwaqt li tqis il-ħtieġa li tirrappreżenta l-interessi tal-partijiet konċernati kollha. Barra minn hekk, il-Kummissjoni għandha tiżgura rappreżentanza proporzjonata tal-utenti, rappreżentanza ġeografika wiesgħa u kompożizzjoni bilanċjata bejn is-sessi minn fost il-proposti li jaslu.
   6.   L-esperti proposti li jkunu tqiesu bħala xierqa iżda li ma jkunux nħatru jistgħu jitniżżlu f’lista ta’ riżerva, li l-Kummissjoni tista’ tuża biex taħtar sostituti.
   7.   Dawn id-dispożizzjonijiet għandhom japplikaw:

               (a)

               il-membri proposti mill-industrija tal-ħlasijiet, mill-utenti tal-ħlasijiet jew mill-korpi privati involuti fil-prevenzjoni tal-frodi tal-ħlasijiet għandhom jinħatru bħala partijiet interessati;

               (b)

               il-membri bi sfond akkademiku jew b’għarfien espert rikonoxxut jinħatru f’kapaċità personali;

               (c)

               il-mandat tal-membri tal-Grupp għandu jibda bl-ewwel laqgħa tal-Grupp; il-membri għandhom iżommu l-kariga tagħhom sakemm jitbiddlu jew sa tmiem ħatriethom;

               (d)

               il-membri li ma jibqgħux f’pożizzjoni li jikkontribwixxu b’mod effettiv fid-deliberazzjonijiet tal-Grupp, li jirriżenjaw jew li ma jissodisfawx il-kundizzjonijiet stabbiliti f’dan l-Artikolu jew l-Artikolu 287 tat-Trattat jistgħu jitbiddlu għall-bqija tal-perjodu ta’ ħatriethom.

               (e)

               il-membri maħtura f’kapaċità personali għandhom jiffirmaw kull sena dikjarazzjoni fejn jistqarru li jaġixxu fl-interess pubbliku kif ukoll dikjarazzjoni li tikkonferma n-nuqqas jew l-eżistenza ta’ kull interess li jista’ jaffettwa l-oġġettività tagħhom;

               (f)

               l-ismijiet tal-membri għandhom jiġu ppubblikati fir-Reġistru tal-Gruppi Esperti tal-Kummissjoni Ewropea u fuq is-sit tal-Internet tad-DĠ Suq Intern u Servizzi; l-ismijiet tal-membri għandhom jinġabru, jiġu pproċessati u ppubblikati skont ir-Regolament (KE) Nru 45/2001.

         Artikolu 5
   L-operat
   1.   Il-Grupp għandu jiġi ppresedut minn rappreżentant tal-Kummissjoni.
   2.   Bi ftehim mal-Kummissjoni, jistgħu jitwaqqfu sottogruppi biex jeżaminaw mistoqsijiet speċifiċi skont it-termini ta’ referenza stabbiliti mill-Grupp; tali sottogruppi għandhom jiġu xolti hekk kif dawn ilestu l-kompiti tagħhom.
   3.   Ir-rappreżentant tal-Kummissjoni jista’ jistieden esperti u osservaturi b’għarfien speċifiku biex jipparteċipaw fix-xogħol tal-Grupp u tas-sotto gruppi.
   4.   Tagħrif miksub mill-parteċipazzjoni fid-deliberazzjonijiet tal-Grupp jew sottogrupp ma jistax jinħareġ fejn il-Kummissjoni tiddikjara li dan ikun marbut ma’ kwistjonijiet kunfidenzjali.
   5.   Il-Grupp u s-sottogruppi tiegħu għandhom normalment jiltaqgħu fil-bini tal-Kummissjoni, fil-forma u skont l-iskeda stabbilita mill-Kummissjoni. Is-Segretarjat tal-Grupp għandu jiġi pprovdut mill-Kummissjoni. Uffiċjali tal-Kummissjoni li għandhom interess fil-qasam jistgħu jattendu l-laqgħat tal-Grupp u s-sottogruppi tiegħu.
   6.   Il-Grupp għandu jadotta r-regoli ta’ proċedura tiegħu abbażi tar-regoli standard ta’ proċedura adottati mill-Kummissjoni.
   7.   Il-Kummissjoni tista’ tippubblika fuq l-Internet, fil-lingwa oriġinali tad-dokument konċernat, kull sommarju, konklużjoni, jew parti minn konklużjoni jew dokument ta’ ħidma tal-Grupp.
   Artikolu 6
   L-ispejjeż tal-laqgħat
   1.   Il-Kummissjoni għandha tirrimborża l-ispejjeż tal-vjaġġ u, fejn ikun xieraq, tas-sussistenza għall-membri, l-esperti u l-osservaturi b’rabta mar-regoli tal-Kummissjoni dwar il-kumpens għall-esperti esterni.
   2.   Il-membri, l-esperti u l-osservaturi ma għandhomx jitħallsu għas-servizzi tagħhom.
   3.   L-ispejjeż tal-laqgħat jiġu rrimborżati fil-limiti tal-baġit annwali allokat għall-Grupp mis-servizzi kompetenti tal-Kummissjoni.

      Magħmula fi Brussell, 15 ta’ Diċembru 2008.

            Għall-Kummissjoni

         Charlie McCREEVY

            Membru tal-Kummissjoni

      (1)  ĠU L 317, 3.12.2001, p. 1.

      (2)  ĠU L 8, 12.1.2001, p. 1.


Avviż Legali Importanti

|

Deċiżjoni tal-Kunsill 2012/768/PESK tad- 9 ta’ Marzu 2012 dwar l-iffirmar u l-konklużjoni tal-Ftehim bejn l-Unjoni Ewropea u dik li kienet ir-Repubblika Jugoslava tal-Maċedonja li jistabbilixxi qafas għall-parteċipazzjoni ta’ dik li kienet ir-Repubblika Jugoslava tal-Maċedonja f’operazzjonijiet tal-UE għall-immaniġġar ta’ kriżijiet - Ftehim bejn l-Unjoni Ewropea u dik li kienet ir-Repubblika Jugoslava tal-Maċedonja li jistabbilixxi qafas għall-parteċipazzjoni ta’ dik li kienet ir-Repubblika Jugoslava tal-Maċedonja f’operazzjonijiet tal-Unjoni Ewropea għall-immaniġġar ta’ kriżijiet

Official Journal L 338 , 12/12/2012 P. 0001 - 0010

		Deċiżjoni tal-Kunsill 2012/768/PESKtad- 9 ta’ Marzu 2012dwar l-iffirmar u l-konklużjoni tal-Ftehim bejn l-Unjoni Ewropea u dik li kienet ir-Repubblika Jugoslava tal-Maċedonja li jistabbilixxi qafas għall-parteċipazzjoni ta’ dik li kienet ir-Repubblika Jugoslava tal-Maċedonja f’operazzjonijiet tal-UE għall-immaniġġar ta’ kriżijietIL-KUNSILL TAL-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikolari l-Artikolu 37 tiegħu,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 218(5) u (6) tiegħu,Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ("RGħ"),Billi:(1) Il-kondizzjonijiet rigward il-parteċipazzjoni ta’ Stati terzi f’operazzjonijiet tal-Unjoni Ewropea għall-immaniġġar ta’ kriżijiet għandhom ikunu stipulati fi ftehim li jistabbilixxi qafas għal tali parteċipazzjoni possibbli fil-futur, pjuttost minn definizzjoni każ b’każ rigward dawk il-kondizzjonijiet għal kull operazzjoni kkonċernata.(2) Wara l-adozzjoni ta’ Deċiżjoni mill-Kunsill fis- 26 ta’ April 2010 li tawtorizza l-ftuħ tan-negozjati, ir-RGħ nnegozja ftehim bejn l-Unjoni Ewropea u dik li kienet ir-Repubblika Jugoslava tal-Maċedonja li jistabbilixxi qafas għall-parteċipazzjoni ta’ dik li kienet ir-Repubblika Jugoslava tal-Maċedonja f’operazzjonijiet tal-Unjoni Ewropea għall-immaniġġar ta’ kriżijiet ("il-Ftehim").(3) Il-Ftehim għandu jiġi approvat,ADOTTA DIN ID-DEĊIŻJONI:Artikolu 1Il-Ftehim bejn l-Unjoni Ewropea u dik li kienet ir-Repubblika Jugoslava tal-Maċedonja li jistabbilixxi qafas għall-parteċipazzjoni ta’ dik li kienet ir-Repubblika Jugoslava tal-Maċedonja fl-operazzjonijiet tal-Unjoni Ewropea tal-immaniġġar ta’ kriżijiet ("il-Ftehim") huwa b’dan approvat f’isem l-Unjoni.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b’dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.Artikolu 3Il-President tal-Kunsill, f’isem l-Unjoni, għandu jagħti n-notifika prevista fl-Artikolu 16(1) tal-Ftehim.Artikolu 4Din id-Deċiżjoni għandha tidħol fis-seħħ fid-data tal-adozzjoni tagħha.Magħmul fi Brussell, id- 9 ta’ Marzu 2012.Għall-KunsillIl-PresidentI. Auken--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to propose that, if it is acceptable to your Government, this letter and your confirmation shall together take the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations.The text of the aforementioned Agreement, herewith annexed, has been approved for signature and conclusion, on behalf of the European Union, by a decision of the Council of the European Union on 9 March 2012 and is, consequently, binding on the Union. Pending its entry into force, this Agreement, in accordance with its Article 16.2, shall be provisionally applied from today’s date.Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action ServiceEncl.175 Rue de la Loi,1048 Brussels, Belgium--------------------------------------------------TRADUZZJONIFtehimbejn l-Unjoni Ewropea u dik li kienet ir-Repubblika Jugoslava tal-Maċedonja li jistabbilixxi qafas għall-parteċipazzjoni ta’ dik li kienet ir-Repubblika Jugoslava tal-Maċedonja f’operazzjonijiet tal-Unjoni Ewropea għall-immaniġġar ta’ kriżijietL-UNJONI EWROPEAminn naħa waħda, uDIK LI KIENET IR-REPUBBLIKA JUGOSLAVA TAL-MAĊEDONJAmin-naħa l-oħra,minn hawn ’il quddiem imsejħin il-"Partijiet",BILLI:(1) L-Unjoni Ewropea tista’ tiddeċiedi li tieħu azzjoni fil-qasam tal-immaniġġar ta’ kriżijiet.(2) L-Unjoni Ewropea għandha tiddeċiedi jekk Stati terzi jkunux mistiedna jipparteċipaw f’operazzjoni tal-UE għall-immaniġġar ta’ kriżijiet. Dik li kienet ir-Repubblika Jugoslava tal-Maċedonja tista’ taċċetta l-istedina tal-Unjoni Ewropea u toffri l-kontribut tagħha. F’tali każ, l-Unjoni Ewropea tiddeċiedi dwar jekk taċċettax dak il-kontribut propost.(3) Il-kondizzjonijiet rigward il-parteċipazzjoni ta’ dik li kienet ir-Repubblika Jugoslava tal-Maċedonja f’operazzjonijiet tal-UE għall-immaniġġar ta’ kriżijiet għandhom ikunu stipulati fi ftehim li jistabbilixxi qafas għal tali parteċipazzjoni fil-futur, pjuttost minn definizzjoni każ b’każ rigward dawn il-kondizzjonijiet għal kull operazzjoni kkonċernata.(4) Tali ftehim għandu jkun mingħajr preġudizzju għall-awtonomija tat-teħid ta’ deċiżjonijiet tal-Unjoni Ewropea, u ma għandux jippreġudika n-natura każ b’każ tad-deċiżjoni li tipparteċipa f’operazzjoni tal-UE għall-immaniġġar ta’ kriżijiet.(5) Tali ftehim għandu jindirizza biss operazzjonijiet tal-UE għall-immaniġġar ta’ kriżijiet fil-futur u għandu jkun mingħajr preġudizzju għal kwalunkwe ftehimiet eżistenti li jirregolaw il-parteċipazzjoni ta’ dik li kienet ir-Repubblika Jugoslava tal-Maċedonja f’operazzjoni tal-UE għall-immaniġġar ta’ kriżijiet li tkun diġà nbdiet.FTIEHMU KIF ĠEJ:TAQSIMA IDISPOŻIZZJONIJIET ĠENERALIArtikolu 1Deċiżjonijiet relatati mal-parteċipazzjoni1. Wara d-deċiżjoni tal-Unjoni Ewropea li tistieden lil dik li kienet ir-Repubblika Jugoslava tal-Maċedonja biex tipparteċipa f’operazzjoni tal-UE għall-immaniġġar ta’ kriżijiet, u ladarba l-Istat tal-aħħar ikun iddeċieda li jipparteċipa, tali Stat għandu jipprovdi informazzjoni dwar il-kontribut propost tiegħu lill-Unjoni Ewropea.2. Il-valutazzjoni mill-Unjoni Ewropea tal-kontribut propost għandha ssir b’konsultazzjoni ma’ dik li kienet ir-Repubblika Jugoslava tal-Maċedonja.3. L-Unjoni Ewropea għandha tipprovdi lil dik li kienet ir-Repubblika Jugoslava tal-Maċedonja indikazzjoni bikrija tal-kontribuzzjoni probabbli għall-ispejjeż komuni tal-operazzjoni mill-aktar fis possibli bil-ħsieb li tgħin lil dik li kienet ir-Repubblika Jugoslava tal-Maċedonja fil-formulazzjoni tal-offerta tagħha.4. L-Unjoni Ewropea għandha tikkomunika l-eżitu ta’ dik il-valutazzjoni lil dik li kienet ir-Repubblika Jugoslava tal-Maċedonja permezz ta’ ittra bil-ħsieb li tiżgura l-parteċipazzjoni tagħha skont id-dispożizzjonijiet ta’ dan il-Ftehim.Artikolu 2Qafas1. Dik li kienet ir-Repubblika Jugoslava tal-Maċedonja għandha tassoċja ruħha mad-Deċiżjoni tal-Kunsill li biha l-Kunsill tal-Unjoni Ewropea jiddeċiedi li l-Unjoni Ewropea twettaq l-operazzjoni għall-immaniġġar ta’ kriżijiet, u ma’ kwalunkwe deċiżjoni oħra li biha l-Kunsill tal-Unjoni Ewropea jiddeċiedi li jestendi l-operazzjoni tal-UE għall-immaniġġar ta’ kriżijiet, skont id-dispożizzjonijiet ta’ dan il-Ftehim u kwalunkwe arranġament implimentattiv meħtieġ.2. Il-kontribut ta’ dik li kienet ir-Repubblika Jugoslava tal-Maċedonja għal operazzjonijiet tal-UE għall-immaniġġar ta’ kriżijiet għandu jkun mingħajr preġudizzju għall-awtonomija fit-teħid ta’ deċiżjonijiet tal-UE.Artikolu 3Status ta’ persunal u forzi1. L-istatus ta’ persunal issekondat għal operazzjoni ċivili tal-UE għall-immaniġġar ta’ kriżijiet u/jew tal-forzi kkontribwiti lill-operazzjoni militari tal-UE għall-immaniġġar ta’ kriżijiet minn dik li kienet ir-Repubblika Jugoslava tal-Maċedonja għandhom ikunu regolati mill-ftehim dwar l-istatus tal-forzi/missjoni, jekk konkluż, bejn l-Unjoni Ewropea u l-Istat(i) li fih(om) titwettaq l-operazzjoni.2. L-istatus tal-persunal ikkontribwit għall-kwartieri ġenerali jew elementi ta’ kmand li jinsabu barra l-Istat(i) li fih(om) titwettaq l-operazzjoni tal-UE għall-immaniġġar ta’ kriżijiet, għandu jkun regolat minn arranġamenti bejn il-kwartieri ġenerali u l-elementi ta’ kmand ikkonċernati u dik li kienet ir-Repubblika Jugoslava tal-Maċedonja.3. Mingħajr preġudizzju għall-ftehim dwar l-istatus tal-forzi/missjoni msemmi fil-paragrafu 1, dik li kienet ir-Repubblika Jugoslava tal-Maċedonja għandha teżerċita ġurisdizzjoni fuq il-persunal tagħha li jipparteċipa fl-operazzjoni tal-UE għall-immaniġġar ta’ kriżijiet. F’każijiet fejn il-forzi ta’ dik li kienet ir-Repubblika Jugoslava tal-Maċedonja joperaw abbord bastiment jew inġenju tal-ajru ta’ Stat Membru tal-Unjoni Ewropea, dan l-Istat tal-aħħar għandu jeżerċita l-ġurisdizzjoni f’konformità mal-liġijiet u l-proċeduri interni tiegħu.4. Dik li kienet ir-Repubblika Jugoslava tal-Maċedonja għandha tkun responsabbli biex tirrispondi għal kull talba marbuta mal-parteċipazzjoni f’operazzjoni tal-UE għall-immaniġġar ta’ kriżijiet, li tiġi minn jew li tikkonċerna xi membru tal-persunal tagħha u għandha tkun responsabbli biex tressaq kwalunkwe azzjoni, b’mod partikolari legali jew dixxiplinarja, kontra membri tal-persunal tagħha skont il-liġijiet u r-regolamenti tagħha.5. Il-Partijiet jaqblu li jirrinunzjaw għat-talbiet kollha, ħlief għal dawk kuntrattwali, kontra xulxin għal dannu, telf, jew distruzzjoni ta’ assi ta’ proprjetà ta’/operati minn Parti jew oħra, jew għall-korriment jew mewt ta’ persunal ta’ Parti jew oħra, li jirriżultaw mit-twettiq tad-dmirijiet uffiċjali tagħhom konnessi mal-attivitajiet taħt dan il-ftehim, ħlief fil-każ ta’ negliġenza serja jew imġiba ħażina volontarja.6. Dik li kienet ir-Repubblika Jugoslava tal-Maċedonja tintrabat li tagħmel dikjarazzjoni fir-rigward tar-rinunzja ta’ talbiet kontra kull Stat li jipparteċipa f’operazzjoni ta’ immaniġġar ta’ kriżijiet tal-UE li fiha tipparteċipa dik li kienet ir-Repubblika Jugoslava tal-Maċedonja, u li tagħmel dan meta tiffirma dan il-Ftehim.7. L-Unjoni Ewropea tintrabat li tiżgura li l-Istati Membri tal-Unjoni Ewropea jagħmlu dikjarazzjoni fir-rigward tar-rinunzja ta’ drittijiet, għal kull parteċipazzjoni futura ta’ dik li kienet ir-Repubblika Jugoslava tal-Maċedonja f’operazzjoni tal-UE għall-immaniġġar ta’ kriżijiet, u li jagħmlu dan meta jiffirmaw dan il-Ftehim.Artikolu 4Informazzjoni klassifikataIl-Ftehim bejn il-gvern ta’ dik li kienet ir-Repubblika Jugoslava tal-Maċedonja u l-Unjoni Ewropea dwar il-proċeduri ta’ sigurtà għall-iskambju tal-informazzjoni klassifikata, magħmul fi Skopje fil- 25 ta’ Marzu 2005, għandu japplika fil-kuntest tal-operazzjonijiet tal-UE ta’ immaniġġar ta’ kriżijiet.TAQSIMA IIDISPOŻIZZJONIJIET DWAR IL-PARTEĊIPAZZJONI F’OPERAZZJONIJIET ĊIVILI GĦALL-IMMANIĠĠAR TA’ KRIŻIJIETArtikolu 5Persunal issekondat lil operazzjoni ċivili tal-UE għall-immaniġġar ta’ kriżijiet1. Dik li kienet ir-Repubblika Jugoslava tal-Maċedonja:(a) għandha tiżgura li l-persunal tagħha ssekondat lil operazzjoni ċivili tal-UE għall-immaniġġar ta’ kriżijiet jidħol għall-missjoni tiegħu b’mod konformi ma’:- id-Deċiżjoni tal-Kunsill u emendi sussegwenti kif imsemmi fl-Artikolu 2(1).- il-Pjan tal-Operazzjoni.- il-miżuri implimentattivi.(b) għandha tinforma fi żmien debitu lill-Kap tal-Missjoni tal-operazzjoni ċivili tal-UE għall-immaniġġar ta’ kriżijiet (il-"Kap tal-Missjoni") u lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ("RGħ") bi kwalunkwe bidla fil-kontribut tagħha lill-operazzjoni ċivili tal-UE għall-immaniġġar ta’ kriżijiet.2. Il-persunal issekondat lill-operazzjoni ċivili tal-UE għall-immaniġġar ta’ kriżijiet għandu jissottometti ruħu għal eżami mediku, vaċċinazzjoni u jkun medikament iċċertifikat b’saħħtu għax-xogħol minn awtoritá kompetenti minn dik li kienet ir-Repubblika Jugoslava tal-Maċedonja. Il-persunal issekondat lill-operazzjoni ċivili tal-UE għall-immaniġġar ta’ kriżijiet għandu jipproduċi kopja ta’ dik iċ-ċertifikazzjoni.Artikolu 6Linja ta’ kmand1. Persunal issekondat mill-Istat parteċipanti għandu jwettaq id-dmirijiet tiegħu u jġib ruħu billi jżomm f’moħħu biss l-interessi tal-operazzjoni ċivili tal-UE għall-immaniġġar ta’ kriżijiet.2. Il-persunal kollu għandu jibqa’ taħt il-kmand sħiħ tal-awtoritajiet nazzjonali tiegħu.3. L-awtoritajiet nazzjonali għandhom jittrasferixxu l-kontroll operattiv lill-Unjoni Ewropea.4. Il-Kap tal-Missjoni għandu jieħu r-responsabbiltà u jeżerċita kmand u kontroll tal-operazzjoni ċivili tal-UE għall-immaniġġar ta’ kriżijiet fuq il-post.5. Il-Kap tal-Missjoni għandu jmexxi l-operazzjoni ċivili tal-UE għall-immaniġġar ta’ kriżijiet u jieħu f’idejh l-amministrazzjoni tagħha ta’ kuljum.6. Dik li kienet ir-Repubblika Jugoslava tal-Maċedonja għandu jkollha l-istess drittijiet u obbligi f’termini ta’ amministrazzjoni ta’ kuljum tal-operazzjoni bħall-Istati Membri tal-Unjoni Ewropea li jkunu qed jipparteċipaw fl-operazzjoni, skont l-istrumenti legali msemmija fl-Artikolu 2(1).7. Il-Kap tal-Missjoni għandu jkun responsabbli għall-kontroll dixxiplinari tal-persunal tal-operazzjonijiet ċivili tal-UE għall-immaniġġar ta’ kriżijiet. Fejn meħtieġ, għandha tittieħed azzjoni dixxiplinarja mill-awtoritá nazzjonali kkonċernata.8. Għandu jinħatar Punt ta’ Kuntatt mal-Kontinġent Nazzjonali ("NPC") minn dik li kienet ir-Repubblika Jugoslava tal-Maċedonja biex jirrappreżenta l-kontinġent nazzjonali tagħha fl-operazzjoni. L-NPC għandu jirrapporta lill-Kap tal-Missjoni dwar kwistjonijiet nazzjonali u għandu jkun responsabbli għad-dixxiplina ta’ kuljum tal-kontinġent.9. Id-deċiżjoni li tintemm l-operazzjoni għandha tittieħed mill-Unjoni Ewropea, wara konsultazzjoni ma’ dik li kienet ir-Repubblika Jugoslava tal-Maċedonja jekk hija tkun għadha qed tikkontribwixxi għall-operazzjoni ċivili tal-UE għall-immaniġġar ta’ kriżijiet fid-data tat-terminazzjoni tal-operazzjoni.Artikolu 7Aspetti finanzjarji1. Mingħajr preġudizzju għall-Artikolu 8, l-Istat parteċipanti għandu jassumi l-ispejjeż kollha assoċjati mal-parteċipazzjoni tiegħu fl-operazzjoni ħlief għall-ispejjeż kurrenti, kif stabbilit fil-baġit operattiv tal-operazzjoni.2. F’każ ta’ mewt, korriment, telf jew ħsara lil persuni fiżiċi jew ġuridiċi mill-Istat(i) li fih(om) titwettaq l-operazzjoni, dik li kienet ir-Repubblika Jugoslava tal-Maċedonja għandha, meta r-responsabbiltà tagħha tkun ġiet stabbilita, tħallas kumpens skont il-kondizzjonijiet previsti fil-ftehim applikabbli dwar l-status tal-missjoni, kif imsemmi fl-Artikolu 3(1).Artikolu 8Kontribuzzjoni għall-baġit operattiv1. Dik li kienet ir-Repubblika Jugoslava tal-Maċedonja għandha tikkontribwixxi għall-finanzjament tal-baġit operattiv tal-operazzjoni ċivili ta’ immaniġġar ta’ kriżijiet tal-UE.2. Tali kontribuzzjoni lill-baġit operattiv għandha tiġi kkalkolata abbażi tal-formoli li ġejjin, skont liema tipproduċi l-inqas ammont:(a) is-sehem tal-ammont ta’ referenza li jkun proporzjonali għall-proporzjon tad-dħul nazzjonali gross ta’ dik li kienet ir-Repubblika Jugoslava tal-Maċedonja fit-total tal-ING tal-Istati kollha li jkunu qegħdin jikkontribwixxu għall-baġit operattiv tal-operazzjoni; jew(b) is-sehem tal-ammont ta’ referenza għall-baġit operattiv li jkun proporzjonali għall-proporzjon tan-numru tal-persunal ta’ dik li kienet ir-Repubblika Jugoslava tal-Maċedonja li jkunu qegħdin jipparteċipaw fl-operazzjoni għan-numru totali ta’ persunal tal-Istati kollha parteċipanti fl-operazzjoni.3. Minkejja l-paragrafi 1 u 2, l-Istat parteċipanti ma għandu jagħmel l-ebda kontribuzzjoni għall-finanzjament ta’ allowances per diem imħallsa lill-persunal tal-Istati Membri tal-Unjoni Ewropea.4. Minkejja l-paragrafu 1, l-Unjoni Ewropea għandha, bħala prinċipju, teżenta lill-Istat parteċipanti minn kontribuzzjonijiet finanzjarji għal operazzjoni ċivili partikolari tal-UE għall-immaniġġar ta’ kriżijiet meta:(a) l-Unjoni Ewropea tiddeċiedi li dik li kienet ir-Repubblika Jugoslava tal-Maċedonja tipprovdi kontribuzzjoni sinifikattiva li hija essenzjali għal din l-operazzjoni, jew(b) dik li kienet ir-Repubblika Jugoslava tal-Maċedonja jkollha ING per capita li ma jaqbiżx dak ta’ ebda Stat Membru tal-Unjoni Ewropea.5. Għandu jiġi ffirmat arranġament dwar il-ħlas tal-kontribuzzjonijiet ta’ dik li kienet ir-Repubblika Jugoslava tal-Maċedonja għall-baġit operattiv tal-operazzjoni ċivili tal-UE għall-immaniġġar ta’ kriżijiet bejn il-Kap tal-Missjoni u s-servizzi amministrattivi rilevanti ta’ dik li kienet ir-Repubblika Jugoslava tal-Maċedonja. Dak l-arranġament għandu jinkludi, inter alia, id-dispożizzjonijiet li ġejjin:(a) l-ammont ikkonċernat,(b) l-arranġamenti għall-ħlas tal-kontribuzzjoni finanzjarja,(c) il-proċedura tal-verifika tal-kontijiet.TAQSIMA IIIDISPOŻIZZJONIJIET DWAR IL-PARTEĊIPAZZJONI F’OPERAZZJONIJIET MILITARI GĦALL-IMMANIĠĠAR TA’ KRIŻIJIETArtikolu 9Parteċipazzjoni fl-operazzjoni militari tal-UE għall-immaniġġar ta’ kriżijiet1. Dik li kienet ir-Repubblika Jugoslava tal-Maċedonjagħandha tiżgura li l-forzi tagħa u l-persunal li jipparteċipaw fl-operazzjoni militari tal-UE għall-immaniġġar ta’ kriżijiet jidħlu għall-missjoni tagħhom b’mod konformi ma’:(a) id-Deċiżjoni tal-Kunsill u emendi sussegwenti kif previst fl-Artikolu 2(1),(b) il-Pjan tal-Operazzjoni,(c) il-miżuri implimentattivi.2. Il-persunal issekondat mill-Istati parteċipanti għandu jwettaq id-doveri tiegħu u jġib ruħu billi jżomm f’moħħu biss l-interessi tal-operazzjoni militari tal-UE għall-immaniġġar ta’ kriżijiet.3. Dik li kienet ir-Repubblika Jugoslava tal-Maċedonja għandha tinforma lill-Kmandant tal-Operazzjoni tal-UE fi żmien xieraq dwar kull bidla fil-parteċipazzjoni tagħha fl-operazzjoni.Artikolu 10Linja ta’ kmand1. Il-forzi u l-persunal kollha li jipparteċipaw fl-operazzjoni militari tal-UE għall-immaniġġar ta’ kriżijiet għandhom jibqgħu taħt il-kmand sħiħ tal-awtoritajiet nazzjonali tagħhom.2. L-awtoritajiet nazzjonali għandhom jittrasferixxu l-kmand Operattiv u Tattiku u/jew il-kontroll tal-forzi u tal-persunal tagħhom lill-Kmandant tal-Operazzjoni tal-UE, li għandu d-dritt li jiddelega l-awtorità tiegħu.3. Dik li kienet ir-Repubblika Jugoslava tal-Maċedonja għandha jkollha l-istess drittijiet u obbligi f’termini ta’ tmexxija ta’ kuljum tal-operazzjoni bħal Stati Membri parteċipanti tal-Unjoni Ewropea.4. Il-Kmandant tal-Operazzjoni tal-UE jista’, wara konsultazzjonijiet ma’ dik li kienet ir-Repubblika Jugoslava tal-Maċedonja, fi kwalunkwe ħin jitlob l-irtirar tal-kontribut tal-Istat parteċipanti.5. Rappreżentant Militari Superjuri ("SMR") għandu jiġi maħtur minn dik li kienet ir-Repubblika Jugoslava tal-Maċedonja sabiex jirrappreżenta l-kontinġent nazzjonali tagħha fl-operazzjoni militari ta’ maniġġar ta’ kriżijiet immexxija mill-UE. L-SMR għandu jikkonsulta mal-Kmandant tal-Forza tal-UE dwar il-kwistjonijiet kollha li jolqtu l-operazzjoni u għandu jkun responsabbli għad-dixxiplina ta’ kuljum tal-kontinġent ta’ dik li kienet ir-Repubblika Jugoslava tal-Maċedonja.Artikolu 11Aspetti finanzjarji1. Mingħajr preġudizzju għall-Artikolu 12 ta’ dan il-Ftehim, l-Istat parteċipanti għandu jassumi l-ispejjeż kollha assoċjati mal-parteċipazzjoni tiegħu fl-operazzjoni sakemm l-ispejjeż ma jkunux suġġetti għal finanzjament komuni kif previst fl-istrumenti legali msemmija fl-Artikolu 2(1), kif ukoll fid-Deċiżjoni tal-Kunsill 2011/871/PESK tad- 19 ta’ Diċembru 2011 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta’ difiża (Athena) [1].2. F’każ ta’ mewt, korriment, telf jew dannu lil persuni fiżiċi jew ġuridiċi mill-Istat(i) li fih(om) titwettaq l-operazzjoni, dik li kienet ir-Repubblika Jugoslava tal-Maċedonja għandha, meta r-responsabbiltà tagħha tkun ġiet stabbilita, tħallas kumpens skont il-kondizzjonijiet previsti fil-ftehim applikabbli dwar l-istatus tal-forzi, imsemmi fl-Artikolu 3(1).Artikolu 12Kontribuzzjoni għall-ispejjeż komuni1. Dik li kienet ir-Repubblika Jugoslava tal-Maċedonja għandha tikkontribwixxi għall-finanzjament tal-ispejjeż komuni tal-operazzjoni militari tal-UE għall-immaniġġar ta’ kriżijiet.2. Tali kontribuzzjoni għall-ispejjeż komuni għandha tiġi kkalkolata abbażi ta’ waħda miż-żewġ formoli li ġejjin, skont liema waħda tipproduċi l-inqas ammont:(a) is-sehem tal-ispejjeż komuni li jkun proporzjonali għall-proporzjon tal-ING ta’ dik li kienet ir-Repubblika Jugoslava tal-Maċedonja fit-total tal-ING tal-Istati kollha li jkunu qegħdin jikkontribwixxu għall-ispejjeż komuni tal-operazzjoni; jew(b) is-sehem tal-ispejjeż komuni li jkun proporzjonali għall-proporzjon tan-numru tal-persunal minn dik li kienet ir-Repubblika Jugoslava tal-Maċedonja li jkunu qegħdin jipparteċipaw fl-operazzjoni għan-numru totali ta’ persunal tal-Istati kollha parteċipanti fl-operazzjoni.Fejn tintuża l-formula taħt il-punt (b) tal-ewwel subparagrafu u dik li kienet ir-Repubblika Jugoslava tal-Maċedonja tikkontribwixxi biss persunal għall-Operazzjoni jew għall-Kwartieri Ġenerali tal-Forzi, il-proporzjon użat għandu jkun dak tal-persunal tiegħu għal dak tan-numru totali tal-persunal rispettiv tal-kwartieri ġenerali. F’każijiet oħra, il-proporzjon għandu jkun dak tal-persunal kollu kkontribwit mill-Istat parteċipanti għal dak tal-persunal totali tal-operazzjoni.3. Minkejja l-paragrafu 1 hawn fuq, l-Unjoni Ewropea għandha, bħala prinċipju, teżenta lill-Istat parteċipanti minn kontribuzzjonijiet finanzjarji għall-ispejjeż komuni ta’ operazzjoni militari partikolari tal-UE għall-immaniġġar ta’ kriżijiet meta:(a) l-Unjoni Ewropea tiddeċiedi li dik li kienet ir-Repubblika Jugoslava tal-Maċedonja tipprovdi kontribuzzjoni sinifikanti għall-assi u/jew għall-kapaċitajiet li jkunu essenzjali għall-operazzjoni; jew(b) dik li kienet ir-Repubblika Jugoslava tal-Maċedonja jkollha ING per capita li ma jaqbiżx dak ta’ ebda Stat Membru tal-Unjoni Ewropea.4. Għandu jiġi konkluż arranġament bejn l-Amministratur previst fid-Deċiżjoni tal-Kunsill 2011/871/PESK u l-awtoritajiet amministrattivi kompetenti ta’ dik li kienet ir-Repubblika Jugoslava tal-Maċedonja. Dak l-arranġament għandu jinkludi, inter alia, dispożizzjonijiet dwar:(a) l-ammont ikkonċernat,(b) l-arranġamenti għall-ħlas tal-kontribuzzjoni finanzjarja,(c) il-proċedura tal-verifika tal-kontijiet.TAQSIMA IVDISPOŻIZZJONIJIET FINALIArtikolu 13Arranġamenti biex jiġi implimentat il-FtehimMingħajr preġudizzju għad-dispożizzjonijiet tal-Artikoli 8(5) u 12(4) kwalunkwe arranġament tekniku u amministrattiv meħtieġ għall-implementazzjoni ta’ dan il-Ftehim għandu jiġi konkluż bejn ir-RGħ u l-awtoritajiet adegwati ta’ dik li kienet ir-Repubblika Jugoslava tal-Maċedonja.Artikolu 14NonkonformitàJekk waħda mill-Partijiet tonqos milli tikkonforma mal-obbligi tagħha taħt dan il-Ftehim, il-Parti l-oħra jkollha d-dritt li ttemm dan il-Ftehim billi tibgħat avviż bil-miktub minn xahar qabel.Artikolu 15Riżoluzzjoni ta’ TilwimTilwim li jikkonċernaw l-interpretazzjoni jew l-applikazzjoni ta’ dan il-Ftehim għandhom jiġu riżolti b’mezzi diplomatiċi bejn il-Partijiet.Artikolu 16Dħul fis-seħħ1. Dan il-Ftehim għandu jidħol fis-seħħ fl-ewwel jum tal-ewwel xahar wara li l-Partijiet ikunu nnotifikaw lil xulxin bit-tlestija tal-proċeduri legali interni meħtieġa għad-dħul fis-seħħ tiegħu.2. Dan il-Ftehim għandu jiġi applikat b’mod provviżorju mid-data tal-firma.3. Dan il-Ftehim għandu jkun suġġett għal reviżjoni regolari.4. Dan il-Ftehim jista’ jiġi emendat abbażi ta’ ftehim reċiproku bil-miktub bejn il-Partijiet.5. Dan il-Ftehim jista’ jiġi ddenunzjat minn kull Parti b’notifika bil-miktub ta’ denunzja mogħtija lill-Parti l-oħra. Tali denunzja għandha jkollha effett sitt xhur wara li l-Parti l-oħra tirċievi n-notifika.Magħmul fi Brussell, fid- disgħa u għoxrin jum ta’ Ottubru tas-sena elfejn u tnax bil-lingwa Ingliża fi 2 kopji.[1] ĠU L 343, 23.12.2011, p. 35.--------------------------------------------------+++++ TIFF +++++РЕПУБЛИКА МАКЕДОНИЈАМИНИСТЕРСТВО ЗА НАДВОРЕШНИ РАБОТИREPUBLIC PF MACEDONIAMINISTRY OF FOREIGN AFFAIRSМинистер/ MinisterBrussels, 29 October 2012Sir,On behalf of the Government of the Republic of Macedonia I have the honour to acknowledge receipt of your letter dated 29 of October 2012 regarding the signature of the Agreement between the Republic of Macedonia and the European Union establishing a framework for the participation of the Republic of Macedonia in European Union crisis management operations.I hereby confirm that the Government of the Republic of Macedonia agrees with the provisions of the aforementioned Agreement, and considers the said Agreement as being signed with your letter and this letter of confirmation.However, I declare that the Republic of Macedonia does not accept the denomination used for my country in the text of the above-mentioned Agreement having in view that the constitutional name of my country is the Republic of Macedonia.Please accept, Sir, the assurances of my highest consideration.Nikola Poposki+++++ TIFF +++++ToMr. Pierre VimontExecutive Secretary GeneralEuropean External Action ServiceCOUNCIL OF THE EUROPEAN UNION--------------------------------------------------+++++ TIFF +++++COUNCIL OF THE EUROPEAN UNIONBrussels, 29 October 2012H.E. Mr. Nikola POPOSKI,Minister of Foreign Affairsof the former Yugoslav Republic of Macedonia.Sir,I have the honour to acknowledge receipt of your letter of today's date.The European Union notes that the Exchange of Letters between the European Union and the former Yugoslav Republic of Macedonia, which takes the place of signature of the Agreement between the European Union and the former Yugoslav Republic of Macedonia establishing a framework for the participation of the former Yugoslav Republic of Macedonia in European Union crisis management operations, has been accomplished and that this cannot be interpreted as acceptance or recognition by the European Union in whatever form or content of a denomination other than the "former Yugoslav Republic of Macedonia".Please accept, Sir, the assurance of my highest consideration.For the European Union+++++ TIFF +++++Pierre VimontExecutive Secretary GeneralEuropean External Action Service175 Rue de la Loi,1048 Brussels, Belgium--------------------------------------------------DIKJARAZZJONIJIETDikjarazzjoni mill-istati membri tal-UE:"L-Istati Membri tal-UE li japplikaw Deċiżjoni tal-Kunsill tal-UE dwar operazzjoni tal-UE għall-immaniġġar ta’ kriżijiet li fiha tipparteċipa dik li kienet ir-Repubblika Jugoslava tal-Maċedonja ser jippruvaw, sa fejn is-sistemi legali interni tagħhom hekk jippermettu, jirrinunzjaw sa fejn possibbli għal pretensjonijiet kontra dik li kienet ir-Repubblika Jugoslava tal-Maċedonja għal korriment, mewt ta’ persunal tagħhom, jew dannu lil, jew telf ta’, kwalunkwe assi li jkunu proprjetà tagħhom u użati mill-operazzjoni tal-UE għall-immaniġġar ta’ kriżijiet jekk tali korriment, mewt, dannu jew telf:- kienu kkawżati minn persunal minn dik li kienet ir-Repubblika Jugoslava tal-Maċedonja fit-twettiq tad-dmirijiet tiegħu f’konnessjoni mal-operazzjoni tal-UE għall-immaniġġar ta’ kriżijiet, ħlief f’każ ta’ negliġenza serja jew ta’ kondotta skorretta volontarja,- jew irriżultaw mill-użu ta’ kwalunkwe assi li jkunu proprjetà ta’ dik li kienet ir-Repubblika Jugoslava tal-Maċedonja, sakemm l-assi jkunu ntużaw b’konnessjoni mal-operazzjoni u ħlief f’każ ta’ negliġenza serja jew kondotta skorretta volontarja tal-persunal tal-operazzjoni tal-UE għall-immaniġġar ta’ kriżijiet minn dik li kienet ir-Repubblika Jugoslava tal-Maċedonja li juża dawk l-assi."Dikjarazzjoni minn dik li kienet ir-Repubblika Jugoslava tal-Maċedonja:"Dik li kienet ir-Repubblika Jugoslava tal-Maċedonja, waqt li tapplika Deċiżjoni tal-Kunsill tal-UE dwar operazzjoni tal-UE għall-immaniġġar ta’ kriżijiet ser tipprova, sa fejn is-sistema legali interna tagħha hekk tippermetti, tirrinunzja, sa fejn possibbli, għal pretensjonijiet kontra kwalunkwe Stat ieħor li jipparteċipa fl-operazzjoni tal-UE għall-immaniġġar ta’ kriżijiet għal korriment, mewt ta’ persunal tiegħu, jew dannu lil, jew telf ta’, kwalunkwe assi li jkunu proprjetà tagħha stess u użati mill-operazzjoni tal-UE għall-immaniġġar ta’ kriżijiet jekk tali korriment, mewt, dannu jew telf:- kienu kkawżati minn persunal fl-eżekuzzjoni tad-dmirijiet tagħhom b’konnessjoni mal-operazzjoni tal-UE għall-immaniġġar ta’ kriżijiett, ħlief f’każ ta’ negliġenza serja jew ta’ kondotta skorretta volontarja, jew- irriżultaw mill-użu ta’ kwalunkwe assi li jkunu proprjetà tal-Istati parteċipanti fl-operazzjoni tal-UE għall-immaniġġar ta’ kriżijiet, sakemm l-assi jkunu ntużaw b’konnessjoni mal-operazzjoni u ħlief f’każ ta’ negliġenza serja jew kondotta skorretta volontarja tal-persunal tal-operazzjoni tal-UE għall-immaniġġar ta’ kriżijiet li juża dawk l-assi."--------------------------------------------------